foto: RIA Novosti Rossiyalik senator Suleyman Kerimov Fransiyada qamoqda saqlanmaydi, biroq u mamlakatni tark etishi mumkin emas va 5 mln yevro miqdorida garov puli kiritishi lozim. Bu haqda RIA Novostiga Nitstsa prokurori Jan-Mishel Pretr ma’lum qildi. "U qamoqxonada saqlanmaydi, ammo buning uchun bir necha shartlarni bajarishi kerak. U Dengizbo‘yi Alplari departamenti hududida qolishi, haftada bir necha marotaba politsiya mahkamasiga kelishi, 5 mln yevro garov to‘lashi, pasportini topshirishi hamda bir necha shaxslar bilan muloqotda bo‘lishi mumkin emas", — degan prokuror. Rossiya senatorining advokati Nikita Sichyov esa, sud qarorini izohlamadi. "Men charchadim. Men ikki kun uxlamadim. Juda uxlagim kelayapti", — degan advokat.